stanford-oval/wikipedia huggingface dataset:
סבישטוב
לקריאה נוספת

סטיבן סייג', סבישטוב, אנציקלופדיה של המחנות והגטאות (כרך III, עמ' 39–40), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
הערות שוליים

↑  "העיר סבישטוב", באתרguide-bulgaria (באנגלית).
1 2  קרן צבי, "יהודי בולגריה, מבוא היסטורי קצר", באתר "כולנו בולגרים", אתר הבית של יהודי בולגריה .
↑  Bruce Menning, Bayonets before Bullets: The Imperial Russian Army, 1861–1914, Indiana University Press, 2000, page 57.
↑  "כלכלת העיר סבישטוב", באתר הרשות המקומית סבישטוב (באנגלית).
↑  חיים קשלס, דורות הראשונים, בתוך אנציקלופדיה של גלויות-יהדות בולגריה, ירושלים: 1967, עמ' 49.
↑  חיים קשלס, דורות הראשונים, עמוד 155.
↑  אלברט מיכאל, היהודים באמנות, בתוך: אנציקלופדיה של גלויות, יהדות בולגריה, ירושלים, 1967, עמוד 759.
↑  חיים קשלס, דורות הראשונים, עמוד 76.
↑  חיים קשלס, דורות הראשונים, עמוד 136.
| --- | --- |
בקרת זהויות :  NKC: ge753018
סאמרסלאם (2020)

| סאמרסלאם (2020)>  הפוסטר הרשמי של האירוע בכיכובו של "השד" בריי וויאט.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 23 באוגוסט 2020
עיר: אורלנדו, פלורידה
אולם: אמוויי סנטר
מספר צופים: 0 (מאחורי דלתיים סגורות)
שיר (י) הנושא: "Summer Time" בביצוע def rebel
ספונסר (ים): Cricket Wireless World of Tanks
סיסמה פרסומית: You'll Never See It Coming
סדרת אירועי שלם וצפה של ה-WWE
| NXT TakeOver XXX | סאמרסלאם (2020) | פייבאק |
סדרת אירועי סאמרסלאם
| 2019 | סאמרסלאם (2020) | 2021 |
סאמרסלאם (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-23 באוגוסט 2020 באולם אמוויי סנטר שבאורלנדו, פלורידה. האירוע היה האירוע ה-33 בסדרת אירועי סאמרסלאם וכלל את חווית הצפייה לקהל המוכרת יותר בשם ThunderDome.
במקור, האירוע היה אמור להיערך בשידור ישיר באולם TD גארדן שבבוסטון, מסצ'וסטס. אולם, ראש עיריית בוסטון, מרטי וולש, הודיע על הגבלת מפגשים קהילתיים עד ל-7 בספטמבר עקב התפרצות מגפת הקורונה.
שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, "השד" בריי וויאט ניצח את ברון סטרומן בקרב ספירות בכל מקום וזכה באליפות האוניברסלית. לאחר הקרב, רומן ריינס ביצע את חזרתו לארגון לאחר חמישה חודשי היעדרות, כשתקף את שני המתאבקים. עוד ברשימת הקרבות, דרו מקינטייר ניצח את רנדי אורטון ושמר על אליפות ה-WWE, מנדי רוז ניצחה את סוניה דוויל בקרב ללא פסילות המפסידה עוזבת את ה-WWE, ואסקה ניצחה את סשה בנקס וזכתה באליפות הנשים של Raw, זאת לאחר שהיא הפסידה לביילי בקרב על אליפות הנשים של סמאקדאון אשר פתח את הערב.
הפקה > רקע

סאמרסלאם הוא אירוע שלם וצפה שנתי, המופק על ידי ה-WWE במתכונת של חודש אוגוסט מאז שנת 1988 ואף זכה לכינוי "החגיגה הגדולה ביותר של הקיץ". הוא אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים". אירוע זה נחשב לשני בחשיבותו בשנה לאחר רסלמניה.
הפקה > רקע > השפעת מגפת הקורונה

מאז חודש מרץ, מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל, ולאחר מכן הורחב לחברים וקרובי משפחה של המתאבקים באמצע חודש יוני. האירוע, בדומה לאירוע ה-NXT TakeOver XXX, שנערך יום קודם לכן, היו אמורים להיערך בשידור ישיר באולם TD גארדן שבבוסטון, מסצ'וסטס. לעומת זאת, ראש עיריית בוסטון, מרטי וולש, הודיע על הגבלת מפגשים קהילתיים עד ל-7 בספטמבר עקב התפרצות המגפה.
ב-17 באוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר גם באורלנדו החל מ-21 באוגוסט בפרק של התוכנית סמאקדאון. יתרה מכך, הארגון השיק לראשונה את חווית הצפייה לקהל המוכרת יותר בשם ThunderDome, שעושה שימוש ברחפנים, לייזרים ופירוטכניקה. קרוב לאלף מסכי LED הותקנו באולם על מנת לאפשר לקהל הצופים של ה-WWE להיות נוכח באופן וירטואלי באירועיו בחינם ולהיראות יישובים בשורות מסודרות על מסכי ה-LED. כמו כן, הארגון עשה שימוש בקריאות מדומות של קהל במטרה ליצור אווירה.
אירוע

| תפקיד | שם |
| --- | --- |
צוות השידור באנגלית: מייקל קול (סמאקדאון)
צוות השידור באנגלית: קורי גרייבס (סמאקדאון)
צוות השידור באנגלית: טום פיליפס (Raw)
צוות השידור באנגלית: סמואה ג'ו (Raw)
צוות השידור באנגלית: ביירון סקסטון (Raw)
צוות השידור בספרדית: קרלוס קבררה
כרוזים: גרג המילטון (סמאקדאון)
כרוזים: מייק רום (Raw)
שופטים: דנילו אנפיביו
שופטים: שון בנט
שופטים: ג'ון קון
שופטים: דן אנגלר
שופטים: דריק מור
שופטים: אדי אורנגו
שופטים: צ'אד פטון
שופטים: ריאן טראן
מראיינות: קיילה ברקסטון
מראיינות: שרה שרייבר
פאנל לפני האירוע: צ'ארלי קארוסו
פאנל לפני האירוע: רנה יאנג
פאנל לפני האירוע: ג'ון "בראדשו" לייפילד
פאנל לפני האירוע: פיטר רוזנברג
פאנל לפני האירוע: בוקר טי
אירוע > מופע מקדים

המופע המקדים הכיל קרב אחד בודד, ובו אפולו קרוז הגן על אליפות ארצות הברית נגד MVP כאשר בובי לאשלי ושלטון בנג'מין הורחקו מהזירה. בסיום, קרוז ביצע על MVP את מהלך הפאוורבומב כדי לנצח בקרב ולהגן על התואר בהצלחה. לאחר הקרב, לאשלי ובנג'מין הגיעו על מנת לתקוף את קרוז, לעומת זאת, קרוז הצליח לברוח מהם.
אירוע > קרבות מקדימים

האירוע עצמו נפתח בקרב שבו ביילי (שלוותה לקרב על ידי סשה בנקס) הגנה על אליפות הנשים של סמאקדאון נגד אסקה. בסיום, אסקה ניסתה לתקוף את ביילי בזמן שהאחרונה הטלטלה על חבלי הזירה, לעומת זאת, ביילי חמקה מכך ובאופן בלתי מכוון פגעה בבנקס שעמדה על דופן הזירה החיצוני. ביילי ניצלה זאת לטובתה כדי להצמיד את אסקה לניצחון, שהקנה לה הגנה מוצלחת על התואר. לאחר הקרב, בנקס וביילי תקפו את אסקה.
בקטע מאחורי הקלעים, דומיניק מיסטריו הודיע שהוא ייאבק עבור משפחתו, בזמן שאביו, ריי מיסטריו, ואימו, אנג'י, איחלו לו בהצלחה.
אז, הסטריט פרופיטס (אנג'לו דוקינס ומונטז פורד) הגנו על אליפות הזוגות של Raw נגד אנדרדה ואנג'ל גרזה (שלוו לקרב על ידי זלינה וגה). סיום הקרב התנהל כך שזלינה וגה עמדה על דופן הזירה על מנת להסיח את דעתו של השופט. גרזה ביצע על דוקינס את מהלך הסופרקיק וכתוצאה ממהלך זה הוא פגע בוגה, שנפלה מדופן הזירה על הרצפה. לאחר מכן, דוקינס ביצע על גרזה את מהלך הפאוורבומב ואז פורד המשיך וביצע את מהלך הפרוג ספלאש כדי להצמיד אותו לניצחון, שהקנה לו ולדוקינס הגנה מוצלחת על חגורות האלופות.
בקרב שבא לאחר מכן, מנדי רוז התמודדה מול סוניה דוויל בקרב ללא פסילות שבו על המפסידה היה על לעזוב את ה-WWE. במהלך החצי הראשון של הקרב, השתיים נאבקו האחת בשנייה באזור הקרוב לזירה, כשלאחר מכן דוויל תקפה את רוז בעזרת כיסא ואז הטיחה את ראשה בשולחן השדרנים. בסיום, רוז ביצעה על רוז ארבע פעמים רצופות את מהלך ה-Running Knee כדי לנצח בקרב. דוויל נאלצה לעזוב את הארגון כתוצאה מהשלכות הקרב. לאחר הקרב, אוטיס הגיע כדי לחגוג עם רוז.
בקרב הרביעי, סת' רולינס (שלווה לקרב על ידי מרפי) התמודד מול דומיניק מיסטריו (שלווה לקרב על ידי אביו, ריי מיסטריו) בקרב רחוב. קרב זה היה קרב הבכורה של דומיניק כמתאבק הארגון. בסיום, רולינס ביצע על דומיניק את מהלך הסיום שלו, הסטומפ, כדי לנצח בקרב.
לאחר מכן, סשה בנקס (שלוותה לקרב על ידי ביילי) הגנה על אליפות הנשים של Raw נגד אסקה. סיום הקרב התנהל בצורה דומה למה שקרה קודם לכן בקרב על אליפות הנשים של סמאקדאון, כשהפעם התפקידים של בנקס וביילי היו הפוכים. לעומת זאת, הפעם אסקה תקפה את ביילי, אך כשבנקס ניסתה להצמיד את אסקה, האחרונה הפכה זאת למהלך ההכנעה שלה, האסקה לוק, וכתוצאה מכך בנקס נכנעה. בעקבות הניצחון, אסקה זכתה באליפות הנשים של Raw בפעם השנייה בקריירה שלה.
בקרב הלפני אחרון, דרו מקינטייר הגן על אליפות ה-WWE נגד רנדי אורטון. בסיום, אורטון ניסה לבצע על מקינטייר את מהלך הפאנט, לעומת זאת, מקינטייר חמק מכך וביצע במקום את מהלך הפאוורבומב. כשמקינטייר ניסה לבצע עליו את מהלך הסיום שלו, ה-Claymore Kick, אורטון נטרל זאת. מנגד, מקינטייר ביצע הצמדה מפתיעה על גבו של אורטון אשר הספיקה לו כדי להשיג את הניצחון בקרב, שהקנה לו הגנה מוצלחת על התואר.
אירוע > הקרב המרכזי

בקרב המרכזי, ברון סטרומן הגן על האליפות האוניברסלית נגד "השד" בריי וויאט בקרב ספירות בכל במקום. במהלך הקרב, השניים נאבקו האחד בשני באזור רמפת הכניסה לאולם וברחבי עמדת ההמתנה לכניסה. בסיום, סטרומן השתמש בסכין יפנית כדי לחתוך את הבד שכיסה את הזירה על מנת לחשוף את ציפוי הרצפה מעץ. "השד" בלם התקפה מצד סטרומן וביצע עליו פעמיים את מהלך "האחות אביגיל" על רצפת העץ החשופה כדי לנצח בקרב ולזכות בתואר בפעם השנייה בקריירה שלו. לאחר הקרב, רומן ריינס הופיע לראשונה מזה חמישה חודשים ותקף את "השד" בעזרת מהלך הספיר. לאחר מכן, ריינס ביצע את אותו המהלך על סטרומן, שהיה נמצא מחוץ לזירה ואז הטיח בו סדרת מהלומות בעזרת כיסא. ריינס נכנס לזירה וביצע פעם נוספת על "השד" את מהלך הספיר ולאחר מכן הניף בידו את חגורת האליפות האוניברסלית.
תוצאה לאורך זמן > Raw

לילה לאחר מכן בתוכנית Raw, אלוף ה-WWE, דרו מקינטייר, שמח לאיד על כך שהוא ניצח את "המתאבק הטוב ביותר בכל הזמנים" בעזרת מהלך היאבקות בסיסי, ואף הצהיר שהוא ידע שרנדי אורטון יבקש ממנו קרב חוזר. בזמן שמקינטייר ביצע את חזרתו אל מאחורי הקלעים, אורטון תקף את מקינטייר מאחור ולאחר מכן ביצע עליו פעמיים את מהלך הפאנט. מאוחר יותר, מקינטייר תקף את אורטון במהלך הקרב של האחרון מול קית' לי, שביצע את הבכורה שלו בתוכנית, במה שהסתיים בתגרה ביניהם, כשאורטון ביצע את מהלך הפאנט על מקינטייר בפעם השלישית. סדרת המהלכים הזאת השביתה את מקינטייר למשך השבועיים הבאים. ב-31 באוגוסט בתוכנית, אורטון קיבל הזדמנות נוספת להתמודד על התואר מול מקינטייר באירוע התנגשות של אלופים.
סשה בנקס אתגרה את אסקה לקרב חוזר על אליפות הנשים של Raw, הפעם במסגרת קרב חוטבי עצים (שבו מתאבקות הארגון הקיפו את הזירה). לעומת זאת, בנקס כשלה בניסיונה להשיב אליה את התואר, במה שלמעשה סיים את הפיוד בין השתיים.
דומיניק מיסטריו הצטוות לשורות אביו, ריי מיסטריו, לקרב זוגות מול סת' רולינס ומרפי, כאשר הקרב הסתיים בספילה לאחר שחברי קבוצת Retribution תקפו את משפחת מיסטריו. קרב חוזר בין הצמדים נקבע לאירוע פייבאק.
עוד באותה התוכנית העוקבת, נקבע שאלוף ארצות הברית, אפולו קרוז, יגן על תוארו נגד חבר קבוצת The Hurt Business, בובי לאשלי, באירוע פייבאק. לפני קיום הקרב, השניים התמודדו אחד מול השני בתחרות הורדת ידיים, שמי שהנחה אותה היה חבר היכל התהילה, מארק הנרי. תחרות זו הסתיימה בניצחונו של קרוז.
תוצאה לאורך זמן > סמאקדאון

לילה לאחר סאמרסלאם, דווח ש"השד" יגן על התואר נגד סטרומן וריינס בקרב ללא חוקים משולש אשר ייערך באירוע פייבאק. בתוכנית סמאקדאון באותו השבוע, ריינס התחבר לשורות המנג'ר, פול היימן.
תוצאות

| מס' | תוצאות | התניות | זמן |
| --- | --- | --- | --- |
| P1 | אפולו קרוז (א) ניצח את MVP | קרב יחידים על אליפות ארצות הברית בובי לאשלי ושלטון בנג'מין הורחקו מהזירה. | 06:40 |
| 2 | ביילי (א) (עם סשה בנקס) ניצחה את אסקה | קרב יחידים על אליפות הנשים של סמאקדאון | 11:35 |
| 3 | הסטריט פרופיטס (אנג'לו דוקינס ומונטז פורד) (א) ניצחו את אנדרדה ואנג'ל גרזה (עם זלינה וגה) | קרב זוגות על אליפות הזוגות של Raw | 07:50 |
| 4 | מנדי רוז ניצחה את סוניה דוויל | קרב ללא פסילות המפסידה עוזבת את ה-WWE | 10:05 |
| 5 | סת' רולינס (עם מרפי) ניצח את דומיניק מיסטריו (עם ריי מיסטריו) | קרב רחוב | 22:35 |
| 6 | אסקה ניצחה את סשה בנקס (א) (עם ביילי) בהכנעה | קרב יחידים על אליפות הנשים של Raw | 11:25 |
| 7 | דרו מקינטייר (א) ניצח את רנדי אורטון | קרב יחידים על אליפות ה-WWE | 20:35 |
| 8 | "השד" בריי וויאט ניצח את ברון סטרומן (א) | קרב ספירות בכל מקום על האליפות האוניברסלית | 12:00 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ביאורים

↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שהאירוע הכיל קהל וירטואלי כחלק מחווית הצפייה ThunderDome.
הערות שוליים

↑  מעריצי ה-WWE נלהבים לראות את הקהל בחזרה בתוכניות Raw
↑  בוסטון תארח את סאמרסלאם 2020
↑  האירוע סאמרסלאם לא יתקיים בבוסטון; ראש העיר הודיע על איסור התקהלויות
↑  ה-WWE מציג את חווית צפייה חדשה לקהל בשם ThunderDome
↑  ה-WWE מכריז על ארנת ה-ThunderDome; הצצה ראשונה לאולם עם חווית הצפייה הווירטואלית
↑  מקינטייר יגן על אליפות ה-WWE נגד אורטון
↑  קרוז יגן על אליפות ארצות הברית נגד MVP (קרב במופע המקדים)
↑  הסטריט פרופיטס יגנו על אליפות הזוגות של Raw נגד אנדרדה וגרזה
↑  ה-WWE מציג את הפגיעות החמורות בגופו של דומיניק מיסטריו כתוצאה ממכות מקל הבמבוק מצד סת' רולינס ומרפי
↑  דומיניק מיסטריו נגד סת' רולינס (קרב רחוב)
↑  בנקס תגן על אליפות הנשים של Raw נגד אסקה
↑  ביילי תגן על אליפות הנשים של סמאקדאון נגד אסקה
↑  סטרומן יגן על האליפות האוניברסלית נגד "השד" בריי וויאט
↑  רוז נגד דוויל (קרב ללא פסילות המפסידה עוזבת את ה-WWE)
↑  קרוז ניצח את MVP ושמר על אליפות ארצות הברית (קרב במופע המקדים)
↑  ביילי ניצחה את אסקה ושמרה על אליפות הנשים של סמאקדאון
↑  הסטריט פרופיטס ניצחו את אנדרדה וגרזה ושמרו על אליפות הזוגות של Raw
↑  רוז ניצחה את דוויל; דוויל עזבה את ה-WWE
↑  רולינס ניצח את דומיניק מיסטריו (קרב רחוב)
↑  אסקה ניצחה את בנקס והפכה לאלופת הנשים החדשה של Raw
↑  מקינטייר ניצח את אורטון ושמר על התואר
↑  "השד" בריי וויאט ניצח את סטרומן בקרב ספירות בכל מקום והפך לאלוף האוניברסלי החדש; רומן ריינס חזר ותקף את שניהם
ננוטכנולוגיה בענף הבנייה

ננוטכנולוגיה בענף הבנייה היא תחום בהנדסה אזרחית המתייחס ליישומים ננוטכנולוגיים באדריכלות ותהליכי בנייה.
רקע

הרעיון של שימוש בננוטכנולוגיה בענף הבניה הוצג לראשונה על ידי פרופסור ריצ'רד פיינמן בהרצאתו במכון הטכנולוגי של קליפורניה (Caltech - California Institute of Technology) בשנת 1959. אולם, המחקר בנושא התפתח רק בשני העשורים האחרונים, מכיוון שהיישום של ננוטכנולוגיה תלוי בפיתוחים בתחומים אחרים. בתחום הננו-חומרים מתוכננים חומרי בנייה חדשים עם תכונות מיוחדות, קלים וחזקים יותר, מבודדי אש וקולטי רעש, ציפוים שלא דורשים תחזוקה, חומרים דוחי מים ומשטחי חיטוי עצמיים. הפיתוחים המבטיחים ביותר בתחום ננוטכנולוגיה בענף הבניה כוללים את השימוש בננוחומרים כגון פולרן (fullerene), וננו-צינוריות פחמן
שהם אלוטרופים של פחמן. ננו צינוריות פחמן (carbon nanotubes), המופיעות באיור-1 ובאיור-2, הן למעשה משטחי גרפן שנסגרו על עצמם.
תכונות חדשות של חומרים ואלמנטים לבניה משנות בהתאם את אופן השימוש בחומרים אלו על-פי חישובי חוזקם, עמידותם ואופן עיצובם, ובכך משפיעות על תפעול וניהול הבניה. כמו כן מפותחים ננו-חיישנים לניטור ובקרה.
יישומים

ניתן להשתמש בננוטכנולוגיה עבור תהליכי תכנון והבנייה במגוון רחב של תחומים, מכיוון שלמוצרים שבהם מעורבים ננוחומרים יש תכונות ייחודיות. חומרים עם תכונות אלו יכולים באופן ניכר לתקן את בעיות הבניה הקיימות כבר וגם לשנות את הדרישות והארגון של תהליך הבניה. ניתן להשתמש בננוחומרים כדי לקבל מגוון של תכונות:
מרכיבי בנייה קלים וחזקים יותר.
ציפוי שאנו זקוק לתחזוקה.
שיפורים בחיבור צומתי צינורות.
תכונות טובות יותר של חומרי ביטון.
הפחתת קצב העברה תרמית של מעכבי אש ובידוד והשבחתם.
הגדלת ספיגת רעשים של בולם אקוסטי.
הגדלת החזרת אור של זכוכית.
הרשימה הנ"ל היא חלקית בלבד.
יישומים > בטון

בטון הוא אחד מן חומרי הבנייה הנפוצים ביותר בשימוש בבניה המודרנית. תכונותיו נחקרו היטב ברמת המאקרו וברמה המבנית ללא השגת הבנה מלאה של תכונותיו ברמת המיקרו. ההתפתחות המהירה של טכניקות ניסיוניות נותנת אפשרות לחקור את תכונות הבטון ברמות המיקרו מבנים והננו מבנים, דבר שבוצע בסיוע אמצעי הדימות השונים, מיקרוסקופ כוח אטומי -AFM, מיקרוסקופ אלקטרוני סורק - SEM ועוד. נערכו מחקרים בתחום על מנת ללמוד על תהליך יצירת הצמנט לאחר הוספת מים באמצעות תגובת אלקלי סיליקט (ASR – Alkali–silica reaction). צבירת ידע ושיפור בהבנה של מבנה והתנהגות הבטון ברמות המיקרו והננו עשוי לעזור בשיפורי תכונותיו של בטון.
כמו כן, הוספת של ננוחומרים לבטון יכולים לשפר את תכונותיו וביצועיו. חוקר בשם Li, מצא בשנת 2004 שהוספת ננוחלקיקים של דו־תחמוצת הצורן (SiO2-silicon dioxide) משפרת בצורה משמעותית את דחיסת הבטון המכיל כמות גדולה של עפר וגם משפרת את התפלגות גודלי הנקבוביות על ידי מלוי הנקבוביות שנמצאות בין חלקיקי הבטון והעפר. כמו כן, משתמשים בפיזור סלארי (slurry) של ננו-סיליקה אמורפית על מנת לשפר את הדחיסות של בטון.
בנוסף, ישנו דיווח על כך שהוספת כמות קטנה של ננו-צינורית של פחמן (1% מסך משקל הכולל של בטון אחרי ההוספה) יכולה לשפר את חוזק המבנה ללחיצה ולכפיפה זאת על מנת למנוע סדקים, המהווים בעיה גדולה במבנים רבים.
באוניברסיטת אורבנה-צ'אמפיין שבמדינת אילינוי ארצות הברית, עובדים על ריפוי מבנים באמצעות "סוכני" ריפוי הנמצאים בתוך מיקרו קפסולות. קפסולות המכילות חומרי מוצא ליצירת פולימר באמצעות טריגר קטליטי כימי הנמצא בחומר הבנייה. כאשר קפסולות מיקרוניות אלו נשברות על ידי הסדק, חומר המוצא לתגובת הפלמור משוחרר לתוכו ויוצר מגע עם הזרז (catalyst). כתוצאה, מתרחש תהליך הפלמור, שגורם לשני קצוות של הסדק להיקשר אחד לשני. חומר בנייה בעל תכונות של ריפוי עצמי יכול להיות שימושי במיוחד בתיקון של מיקרו סדקים ברציפים ועמודות של גשרים. החיסרון הוא שלשם כך נדרשת הזרקה של חומר יקר לתערובת הבנייה.
יישומים > חומרים המשמשים להרכבת המבנים

פלדה היא חומר בנייה עיקרי. התכונות הפלדה, כגון חוזק, עמידות לקורוזיה ויכולת הריתוך חשובות מאוד לעיצוב ובניה. כבר בימי הביניים ידעו לייצר פלדה מחושלת במיוחד, כגון פלדת דמשק בה נתקלו עוד הצלבנים בדרכם לארץ הקודש, שלימים התברר כי השתמשו בחומרי ננו על מנת לייצר אותה כדי ליצור כלי נשק. לצערנו, סוד הייצור של הפלדה זו אבד.
ארגון Federal Highway Administation) FHWA) ביחד עם המכון האמריקאי לברזל ופלדה וצי אמריקאי (U.S Navy) בשנת 1992 התחילו בפיתוח של פלדה חדשה דלת פחמן בעלת ביצועים גבוהים (HPS - High Performance Steel) לשימוש בגשרים. פלדה חדשה זו פותחה עם תכונות עמידות לקורוזיה ויכולת ריתוך גבוהות באמצעות שילוב חלקיקי נחושת בגבולות גרעיני הפלדה.
Sandvik Nanoflex היא סוג חדש של פלדה בעלת חוזק גבוה במיוחד, יכולת עיצוב צורתיות וגימור פני השטח גבוהים שפותחה על ידי חברת Sandvik Nanoflex Technology. הודות לביצועיה הטובים, סוג זה של פלדה מתאימה לשימושים הדורשים משקל קל וקשיחות המאפשרת כושר עיצוב טוב. עבור יישומים מסוימים, רכיבים העשויים מפלדה זו יכולים להיות אפילו עוד יותר דקים וקלים מאשר אלו העשויים מאלומיניום או טיטניום, הודות לחוזק והאלסטיות הטובות במיוחד. עמידות טובה לבלאי וקורוזיה תורמת להוזלת התחזוקה של המבנים העשויים מפלדה זו בכך שהיא מאריכה את זמן החיים של המבנים. ניתן להשיג תכונות אלו על ידי עיבוד הפלדה בטכניקות שונות (על ידי שימוש בטכנולוגיות של חברת Sandvik Nanoflex Technology).
סוג נוסף של פלדה - MMFX2. נעשו בה שינויים ברמת הננו על ידי חברת MMFX Steel Corp. בהשוואה לפלדה הרגילה, לפלדה זו יש תבנית שונה לחלוטין - מבנה פסיס למינטיבי (laminated lath structure) הדומה יותר ל"דיקט" ("plywood"). הודות לתבנית ייחודית זו, לפלדת MMFX2 יש חוזק מפליא במיוחד (עד פי שלושה מהפלדה הרגילה), משיכות, קשיחות ועמידות לקורוזיה טובים. עקב עלויות גבוהות, חיזוקים מפלדת אל-חלד במבני בטון מוגבלים רק לאזורים בהם יש סיכון גבוה לשלמות המבנה. השימוש בפלדת MMFX2 יכולה להיות אלטרנטיבה טובה מכיוון שיש לה עמידות לקורוזיה בדומה לפלדת אל-חלד, עם עלויות זולות בהרבה (לפי חברת MMFX Steel Corp).
יישומים > ציפויים

ציפויים המשלבים בתוכם ננוחלקיקים וננו-שכבות מפותחים למטרות שונות. ציפוי הוא אחד מן היישומים העיקריים של ננוטכנולוגיה בבניה, כך למשל, משתמשים בדו־תחמוצת טיטניום (TiO2 - Titanium Dioxide) לציפוי זכוכית למטרות חיטוי עצמי ומניעת עכירות לאורך הזמן. דו־תחמוצת טיטניום תישבר ותפורר זיהום אורגני באמצעות תגובה קטליטית חזקה. יתרה מכך, דו־תחמוצת טיטניום היא הידרופילית, תכונה מאפשרת למים להתפזר באופן שווה על פני הזכוכית ולשטוף את כל הלכלוך שנוצר. 
פותחו ציפוים נוספים למטרות בנייה כגון ציפוי אנטי-גרפיטי (anti-graffiti), בקרה תרמית (טמפרטורה), מניעת השתקפות.
יישומים > ננו-חיישנים

בעתיד הלא רחוק, ניתן יהיה להתקין ננו-חיישנים שיהיו מסוגלים לנטר אחר חוזק המבנה ולהתריע במידה ותהיה פגיעה בשלמותו. זמן החיים של המבנים המנוטרים יוכלו לגדול פי חמישה מהמבנים של היום, הודות לתחזוקה מונעת קפדנית יותר וטיפול בתקלות מתקדם יותר שיתאפשר הודות לננו-חיישנים. כמו כן, מבנים כאלו יוכלו לסגל את עצמם לטובת השוהים בהם, באמצעות וויסות הטמפרטורה לפי עונות השנה, תוך חיסכון באנרגיה הדרושה לכך.
חיישני מערכות ננו ומיקרו אלקטרומכניות (NMEMS - Nano and Microelectrical Mechanical Systems) כבר פותחו בעבר ונמצאים בשימוש בענף הבניה לצורך ניטור או/ו בקרה של תנאי הסביבה וביצועי המבנים/חומרים. יתרון של החיישנים אלו הוא גודלם המיזערי. חיישנים אלו יכולים להיות מותקנים בתוך המבנה בזמן תהליך הקמת הבניין. 
התקן חכם, זול, מבוסס על פיאזו קרמיקה (pizoceramic-based) ורב שימושי כזה כבר נמצא בשימוש למטרות ניטור אחר תכונות הבטון בשלב מוקדם כגון עמידה ללחות, טמפרטורה וחוזק בשלב הראשוני
;. ניתן להשתמש בננו-חיישנים גם עבור ניטור אחר קורוזיה וסדקים.
שימוש נוסף בהתקנים חכמים אלו הוא בניטור תקינות המבנה לאחר הקמתו. מערכת סגורה יכולה לנטר אחר לחצים פנימיים, סדקים וכוחות פיזיקליים אחרים הפועלים על המבנה לכל אורך זמן החיים שלו. כך, חיישנים אלו מסוגלים לתת התראה מוקדמות על תקינות המבנה לפני שהכשל קורה ומחמיר במבנה.
אתגרים וכיוונים עתידיים

בזמן שמוצרי בנייה מבוססי ננוטכנולוגיה מציעים יתרונות רבים לתהליכי תכנון ועיצוב הבניה, ייצור של מוצרים אלו מצריך השקעה רבה. בנוסף, ישנה אי ודאות אודות התכונות הטוקסיקולוגיות של הננוחלקיקים היכולות לסכן את בריאות הפועלים, שכן חשיפה לחלקיקים אלו יכולים להיגרם נזקים כבדים. בנוסף טכנולוגיה זו מהווה אתגר סביבתי. מכיוון שלענף הבניה יש השפעה רבה על צמיחה כלכלית והוא צורך כמות גדולה של משאבים והשקעה רבה, השפעתו על הסביבה היא משמעותית ביותר. לכן נוצר צורך דחוף והכרחי להסדיר ולמסד את הנושאים הנוגעים בענף הבניה והשפעתו על הסביבה. כך נוצר המצב שננוטכנולוגיה מתפקדת למעשה כחרב פיפיות עבור ענף הבניה. נדרשים עוד מחקרים ומאמצים בעריכת ניסויים רבים נוספים כדי להגיע לכך שפרויקטי בנייה יהיו חכמים, כך שהמבנים יהיו נתונים לתחזוקה חכמה, דבר שיחסוך הרבה אנרגיה, משאבים וימנע נזקים לאיכות הסביבה. יש הכרח בשימוש בננוטכנולוגיה ירוקה וידידותית לסביבה כדי למנוע נזקים בעתיד.
ביבליוגרפיה

Zhi Ge and Zhili Gao, Applications of Nanotechnology and Nanomaterials in Construction, 2008
ראו גם

בניה
ננוטכנולוגיה
ננוטוקסיקולוגיה
ננוטכנולוגיה ירוקה
הערות שוליים

↑  Sobolev, K. and Gutierrez, M. F.,"How Nanotechnology can Change the Concrete World", 2005
↑  Sobolev, K. and Gutierrez, M. F.,"How Nanotechnology can Change the Concrete World", 2005
↑  Bigley, C. and Greenwood, P.," Using Silica to Control Bleed and Segregation ", 2003
↑  Mann, S.," Nanotechnology and Construction", 2006, Nanoforum Report. www.nanoforum.org, May 30,2008
↑  Kuennen, K.,“Small Science Will Bring Big Changes To Roads” Better Roads, 2004
↑  Kuennen, K.,“Small Science Will Bring Big Changes To Roads” Better Roads, 2004
↑  Liu, R., Zhang, Z., Zhong, R.; Chen, X.; Li, J.,“Nanotechnology Synthesis Study: Research Report”, 2007
↑  Saafi, M. and Romine, P.,“Nano- and Microtechnology.” Concrete International, Vol. 27 No. 12, p 28-34.”, 2005
↑  Song, Gl, Gu, H. and Mo,Y.,”Smart Aggregates: Multi-Functional Sensors for Concrete Structures—a Tutorial and a review.” Smart Mater. Struct. vol.17., 2008
איור 1 - צינוריות פחמן (NASA)
איור 2 - גיליון של צינוריות פחמן (Nanopedia)
איור 3 - דפוס סדק אופייני הנגרם כתוצאה מ- ASR על גבי מחסום בטון על אחד הכבישים
איור 4 – טבלת השוואה של תכונות כימיות ופיזיקליות של סוגים שונים של בטון
איור 5 – מנגנון ריפוי עצמי של בטון' נקודות = זרזים, עיגולים = מיקרוקפסולות
איור 6 - להב עשויה מפלדת דמשק
איור 7 - גשר עשוי פלדת HPS בניו-יורק
איור 8 - פלדת MMFX2 מול פלדה רגילה
איור 9 - עקומת לחץ-מתח של פלדת MMFX2
איור 10 – ציפוי זכוכית אלקטוכרומי
איור 11 - רכיב מיקרו אלקטרומכני
סוס מורגן

| --- | --- |

 ארץ מוצא:  ארצות הברית
 תכונות
 משקל:  900 עד 1,100 פאונד (400 עד 500 קג)
 גובה:  14.1 עד 15.2 ידיים (57 עד 61 אינץ', 145 עד 155 ס"מ)
סוס מורגן (באנגלית: Morgan Horse) הוא אחד הגזעים המוקדמים ביותר בארצות הברית. הוא נקרא על שם בעליו, ג'סטין מורגן (Justin Morgan), אשר גידל אותו. גזע זה שימש במהלך ההיסטוריה כסוס מרכבות וסוס מלחמה, ועם השנים יובא אל אירופה.
סוס המורגן הוא הסוס הלאומי של מסצ'וסטס וכן נעשו עליו סרטים וספרים.
היסטוריה

הגזע נוצר בסוף המאה השמונה עשרה וגדל בפופולריות לאורך המאה התשע עשרה. גזע זה שומש בהתחלה על ידי חקלאים שנעזרו בהם כדי לבנות עיירות בורמונט ובצפון ניו אינגלנד. תוך זמן קצר אנשים למדו שהגזע מהיר ויכול לשמש למרוצים. הגזע יובא אל מערבה עם מהגרים.
מספר חילי פרשים השתמשו בסוסי מורגן במלחמת האזרחים ובמסעות צבאיים אחרים במהלך המאה התשע עשרה.
בזכות עמידותו של שגזע וכך שהיה מותאם היטב לביות סוס מלחמה ממשלת ארצות הברית אימצה את הגזע כסוס צבאי רשמי בתחילת המאה העשרים.
איגוד סוס המורגן הוקם בשנת 1909 כדי לשמש למרשם גזעים.
מאפיינים

לסוס המורגן גוף עגול וקומפקטי, צוואר זקוף, רגליים ישרות ואוזניים קצרות. הגזע מופיע בדרך כלל בצבעים כהים ואחידים, כגון מפרץ, שחור וערמון. עם זאת, גם בצבעי פאלומינו, פינטו, אפור, דאן ורואן.
שימושים

הגזע משמש למגוון רחב של תחומים, רכיבה אומנותית, קפיצות ראווה, אינדורנס, משיכת כרכרות ורכיבה לשם הנאה.
הערות שוליים

↑  Frequently Asked Questions
↑  סוס מורגן - מדריך הסוסים המלא
↑  Morgan Horse History
↑  American Morgan Horse Association (AMHA)
1 2  Morgan Horse: Breed Profile
↑  What to Know About the Morgan Horse
↑  HORSE BREED: MORGAN
| --- | --- |
בקרת זהויות :  NLI: 987007546067605171